– Дайце мне лібрэта, якое мяне зацікавіць, – будзе мюзікл. Але што з ім рабіць далей? Асабіста для мяне такой знакавай працай сталася колішняя рок-опера "Масфан", якую я пісаў яшчэ да паступлення на кампазітарскае аддзяленне кансерваторыі. Я быў і аўтарам музыкі, і лібрэтыстам. Але ў кожнага твора – свой лёс. І для кампазітара ён неабыякавы. Клопат пра пастаноўку можна выявіць трыма словамі, перафразіраваўшы назву тэлешоу: "Кім? Дзе? Калі?". Ад гэтых трох складнікаў поспех музычнага спектакля залежыць не менш, чым ад лібрэта і партытуры. Таму, калі аўтар з самага пачатку ўяўляе, што і як можа атрымацца, яму прасцей. Але гэта, пэўна, – ужо не конкурсныя ўмовы. А калі і конкурсныя, дык не ў цяперашнім выглядзе.